b'\n_START_ARTICLE_\nJan Wojciechowski\n_START_PARAGRAPH_\nJanas Voiciechovskis (lenk. Jan Wojciechowski; g.\xc2\xa0?\xc2\xa0\xe2\x80\x93 po 1989\xc2\xa0m.)\xc2\xa0\xe2\x80\x93 lenk\xc5\xb3 geologas, kur\xc4\xaf laik\xc4\x85 gyven\xc4\x99s ir dirb\xc4\x99s Vilniuje.\n_START_SECTION_\nBiografija\n_START_PARAGRAPH_\nApie Jan\xc4\x85 Voiciechovsk\xc4\xaf yra ma\xc5\xbeai i\xc5\xa1lik\xc4\x99 \xc5\xbeini\xc5\xb3. Jis studijavo Stepono Batoro universitete ir Mineralogijos katedroje klaus\xc4\x97 paskait\xc5\xb3. Dalyvavo Vilniaus kra\xc5\xa1to petrografiniuose kartografavimo tyrimuose, kuriuos organizavo S. Malkovskis._NEWLINE_V\xc4\x97liau dirbo Mineralogijos ir petrografijos katedroje. Tyrin\xc4\x97jo Volyn\xc4\x97s granitus, ie\xc5\xa1kojo vario aprai\xc5\xa1k\xc5\xb3. Universitete prad\xc4\x97ti mineral\xc5\xb3 rentgenometriniai tyrimai ir J. Voiciechovskis, jau b\xc5\xabdamas asistentu, katedros buvo pasi\xc5\xb3stas \xc4\xaf Var\xc5\xa1uv\xc4\x85 i\xc5\xa1mokti rentgenoskopinio metodo. Katedra nupirko rentgeno aparat\xc5\xabra, bet kadangi prasid\xc4\x97jo Antrasis pasaulinis karas, ji liko nesukomplektuota._NEWLINE_Atliko Nalibok\xc5\xb3 girios gele\xc5\xbeies r\xc5\xabd\xc5\xb3 analiz\xc4\x99. Suregistravo pagrindines gele\xc5\xbeies r\xc5\xabdos radimvietes._NEWLINE_Dalyvavo karo veiksmuose \xc4\xafvairiose operacijose ties Vilniumi, R\xc5\xabdinink\xc5\xb3 girioje Armijos Krajovos daliniuose. Tur\xc4\x97jo slapyvard\xc4\xaf \xe2\x80\x9eDviratininkas\xe2\x80\x9c (lenk. Kolarz). \xc4\xaevairi\xc5\xb3 priva\xc4\x8di\xc5\xb3 sabota\xc5\xbeini\xc5\xb3 diversini\xc5\xb3 iniciatyv\xc5\xb3 dalyvis 1944\xc2\xa0m. liep\xc4\x85._NEWLINE_Grei\xc4\x8diausiai apsigyn\xc4\x97 daktaro laipsn\xc4\xaf Lenkijoje, buvo docentas. Dirbo Geologijos Institute Var\xc5\xa1uvoje. Kur\xc4\xaf laik\xc4\x85 dirbo ir Lodz\xc4\x97j\xc4\x99. Paskui i\xc5\xa1va\xc5\xbeiavo \xc4\xaf Kongo universitet\xc4\x85.'